I 1568 publiserte hun sin første bok med egenskrevne madrigaler, . Dette er formodentlig den første trykte utgivelsen av en kvinnelig komponist i den vestlige musikkhistorien. At Casulana ikke bare ble tatt vel i mot kan leses av dedikasjonen til Isabella de' Medici. Casulana skriver der at hun ønsket å vise feilen menn gjør når de hevder at intelligens er forbeholdt mannspersoner og nekter for at lignende evner kan finnes hos kvinner. Sannsynligvis ble hun tidlig berømt, for samme år oppførte Orlando di Lasso Casulanas femstemmige verk under bryllupet til hertug Vilhelm V av Bayern og Renata av Lothringen. Musikken er tapt, bare Nicolò Stopios tekst er bevart.